CELEX: 32011R0419
Language: sk
Date: 2011-04-29 00:00:00
Title: Vykonávacie nariadenie Rady (EÚ) č. 419/2011 z  29. apríla 2011 , ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

30.4.2011   
            
            
               SK
            
            
               Úradný vestník Európskej únie
            
            
               L 111/1
            
         VYKONÁVACIE NARIADENIE RADY (EÚ) č. 419/2011
   z 29. apríla 2011,
   ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   RADA EURÓPSKEJ ÚNIE,
   so zreteľom na nariadenie Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (1), a najmä na jeho článok 11a ods. 2,
   keďže:
   
               (1)
            
            
               Rada 12. apríla 2005 prijala nariadenie (ES) č. 560/2005.
            
         
               (2)
            
            
               Vzhľadom na vývoj situácie na Pobreží Slonoviny by sa mal zmeniť a doplniť zoznam osôb a subjektov, na ktoré sa vzťahujú obmedzujúce opatrenia, uvedený v prílohe IA k nariadeniu (ES) č. 560/2005,
            
         PRIJALA TOTO NARIADENIE:
   Článok 1
   Subjekty uvedené v prílohe k tomuto nariadeniu sa vypúšťajú zo zoznamu uvedeného v prílohe IA k nariadeniu (ES) č. 560/2005.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. apríla 2011
      
         
            Za Radu
         
         
            predseda
         
         MARTONYI J.
      
   
   
      (1)  Ú. v. EÚ L 95, 14.4.2005, s. 1.
   
      PRÍLOHA
      
         SUBJEKTY PODĽA ČLÁNKU 1
      
      
                  1.
               
               
                  PETROCI (Société Nationale d’Opérations Pétrolières de la Côte d’Ivoire – Národná ropná spoločnosť Pobrežia Slonoviny)
               
            
                  2.
               
               
                  BNI (Banque Nationale d’Investissement – Národná investičná banka)
               
            
                  3.
               
               
                  BFA (Banque pour le Financement de l’Agriculture – Banka na financovanie poľnohospodárstva)
               
            
                  4.
               
               
                  Versus Bank
               
            
                  5.
               
               
                  Caisse d’Epargne de Côte d’Ivoire (Sporiteľňa Pobrežia Slonoviny)
               
            
                  6.
               
               
                  Banque de l’Habitat de Côte d’Ivoire (BHCI)